คือหนูอยากหยุดกินยาคุมค่ะ ก่อนหน้านี้หนูเคยฉีดยาคุมแบบ3เดือนค่ะ ฉีดมาได้ประมาน 4-5เดือนค่ะ แล้วหนูเลยเลิกฉีดยาคุมแล้วหันมากินแทนค่ะ เพื่ออยากให้ประจำเดือนมาเพราะฉีดยาคุมแบบ3เดือนประจำเดือนไม่มาค่ะ แล้วทีนี้หนูอยากเลิกกินยาคุมค่ะ อยากทราบว่าถ้าเลิกกินแล้วจะท้องไหมค่ะ?
สวัสดีค่ะ เมื่อหยุดทานยาคุมกำเนิดฤทธิ์ของยาในการป้องกันการตั้งครรภ์ก็จะหมดลงในทันที และการทำงานของรังไข่และการตกไข่ก็จะกลับมาเป็นปกติภายในไม่กี่สัปดาห์ ดังนั้นเมื่อหยุดทานยาคุมกำเนิดแล้ว จะมีโอกาสตั้งครรภ์ได้ภายในไม่กี่สัปดาห์ค่ะ หากยังไม่พร้อมที่จะตั้งครรภ์ ควรหาวิธีคุมกำเนิดตั้งแต่วันแรกที่หยุดทานยาคุมค่ะ เช่น การใช้ถุงยางอนามัย (แต่ประสิทธิภาพในการคุมกำเนิดจะน้อยกว่ายาเม็ดคุมกำเนิดและยาฉีดคุมกำเนิด)